《运司园亭·湲玉亭》
宋代·杜敏求

林亭幽且深，砌下玉溪水。
淙琤环佩声，晓夕清心耳。
使君性所乐，爱玩不少已。
方持利物心，默坐穷至理。

作者简介：（1039—1101）宋眉州青神人，字趣翁，一字拙翁。七岁能诗，有“农夫苦相问，燮理是何人”之句。仁宗嘉祐六年进士。授简州司理参军。历知什邡县，除成都府教授、太学博士，官终潼州府路提点刑狱。有文集。